**Рэалізацыя выхаваўчага патэнцыялу на ўроках гісторыі**

Настаўнік гісторыі і грамадазнаўства М. М. Кучко

Выхаванне дзяцей ў сучасным грамадстве ажыццяўляецца ва ўмовах эканамічнага і палітычнага рэфармавання, падчас якога істотна змяніліся тыпы моладзевых арганізацый, змест інфармацыі, якая падаецца ў сродках масавай інфармацыі. З прычыны гэтага актуальнымі з’яўляюцца новыя задачы па фарміраванні ў падрастаючага пакалення высокіх маральных, маральна-псіхалагічных і этычных якасцей, сярод якіх важная роля адводзіцца патрыятызму.

Патрыятызм – адна з найбольш значных, непераходзячых каштоўнасцей, уласцівых усім сферам жыцця грамадства і дзяржавы. Патрыятызм як найважнейшая духоўная каштоўнасць асобы характарызуе вышэйшы ўзровень яе развіцця і выяўляецца ў актыўнадзейнаснай самарэалізацыі на карысць Айчыны. Патрыятызм увасабляе любоў да сваёй Айчыны. Патрыятычнае і грамадзянскае выхаванне ўяўляюць сабой сістэматычную і мэтанакіраваную дзейнасць органаў дзяржаўнай улады , грамадскіх арганізацый па фарміраванні ў грамадзян Беларусі высокай патрыятычнай свядомасці, гатоўнасці да выканання грамадзянскага абавязку і канстытуцыйных абавязкаў.

Унутраны свет вучняў псіхалагічна незвычайна складаны і ў такой жа меры рухомы, зменлівы. Тут патрабуецца актыўная дапамога з боку дасведчаных настаўнікаў. Думаю, што сістэмаўтваральным накірункам у вобласці выхавання патрыятызму і грамадзянскасці можна лічыць выхаванне на баявых і працоўных традыцыях беларускага народа і яго ўзброеных сіл, а таксама самой гісторыі Беларусі; правядзенне ўрокаў і класных заняткаў у музеі, экскурсіі да помнікаў гісторыі і культуры; даць дзецям уяўленне пра фальклор як пра крыніцу народнай мудрасці.

Адна з актуальных праблем – праблема выхавання грамадзянiна незалежнай Рэспублікі Беларусь. У рашэннi гэтай праблемы асаблiвую значнасць набывае гiсторыя. Сам змест школьнага курса гiсторыi дае настаўнiку такую магчымасць. На ўроках сусветнай гiсторыi вучнi знаёмяцца з важнейшымi падзеямi i фактамi ў гiсторыi чалавецтва. У вучняў выпрацоўваюцца ўменнi самастойна арыентавацца ў падзеях i ацэньваць iх. Вывучэнне гiсторыi Беларусi ў кантэксце ўсеагульнай гiсторыi стварае асаблiва спрыяльныя ўмовы для патрыятычнага выхавання. Патрыятычнае выхаванне будзе эфектыўным, калi настаўнiк даб’ецца цэласнай сувязi памiж фактамi i з’явамi, якiя адлюстроўваюць патрыятызм i гераiзм людзей. На мой погляд, патрыятычнае выхаванне вучня залежыць не толькi ад таго, наколькi ён запомнiць дэталi гiстарычных падзей, а ў першую чаргу ад яго здольнасцi даваць iм маральную ацэнку, самастойна рабiць светапоглядныя вывады. Каб выхаваць грамадзянiна, патрыёта, трэба, перш за ўсё, настаўнiку ўспрымаць вучня як асобу.

Настаўнiк павiнен правiльна вызначыць выхаваўчыя задачы кожнай тэмы i кожнага ўрока. Паставiўшы канкрэтныя выхаваўчыя задачы, неабходна вызначыць умовы iх ажыццяўлення. Адна з важнейшых умоў гэта адбор яркiх пераканаўчых фактаў. I затым, напэўна, самае цяжкае — выбраць метадычныя спосабы i сродкi iх эмацыяльнага раскрыцця з улiкам здольнасцей i ўзросту вучняў.

Сiстэматычны курс вывучэння гiсторыi пачынаецца ў 5-м класе. Паступова вучнi назапашваюць, асэнсоўваюць паняццi: Радзiма, патрыёт, грамадзянiн, грамадзянства, подзвiг, вайна, звычаi i традыцыi продкаў, грамадзянскi абавязак i iнш.

Вучнi павiнны ўспрымаць наступныя галоўныя каштоўнасцi:

Айчыну як краiну, дзе ён нарадзiўся, яе народ, з якiм ён звязаны агульнай гiсторыяй, мовай, традыцыямi;

малую Радзiму — аграгарадок, раён у якiм ён жыве, гiсторыю роднага краю, асаблiвасцi побыту, традыцыi яго жыхароў;

адносiны памiж людзьмi, заснаваныя на адсутнасцi насiлля, агрэсii, войн.

На ўроках гiсторыi ў 5-м класе ўводзiцца ўжо шмат пералiчаных паняццяў. Важна, каб iх асэнсаванне вучнямi адпавядала ўзроставаму ўзроўню ўспрыняцця. Эмацыянальнае, вобразнае выкладанне фактаў, выкарыстанне наглядных сродкаў, умоўны ўдзел у падзеях развiваюць маральныя якасцi вучняў, бо ўсё гэта хвалюе i закранае iх пачуццi.  Па вынiках вывучэння тэмы «Старажытная Грэцыя» даю невялiкую пiсьмовую работу, своеасаблiвае невялiкае сачыненне-разважанне вучня на адну з наступных тэм: «Калi б ты апынуўся ў Афінах, цi спадабалася б табе жыццё ў гэтым полiсе?». Абгрунтаваць свае думкi. «Уявi сабе, што ты спартанец. Якімі якасцямі ты павінен валодаць, каб абараніць сваю зямлю?».

У курсе гiсторыi Беларусi вывучэнне тэмы «Культура нашых продкаў» павiнна садзейнiчаць фармiраванню нацыянальнай свядомасцi i патрыятычных пачуццяў у вучняў. Знаёмства з легендамi, рэлiгiйнымi вераваннямi, народнымi гульнямi i абрадамi дае такую магчымасць.

Пры разглядзе тэмы «Грунвальдская бiтва» па гісторыі Беларусі ў 6-м класе я выкарыстоўваю элементы гульнi па ролях, што выклiкае асаблiвую цiкаваць у вучняў. На пачатку ўрока прапаную вучням стаць удзельнiкамi падзей. Для гэтага клас падзяляецца на дзве групы: 1) войска саюзнiкаў; 2) войска Тэўтонскага ордэна. Вучням прапаную загадзя пры падрыхтоўцы да ўрока прачытаць тэкст параграфа. Кожны з удзельнiкаў галоўных роляў павiнен расказаць пра сябе па прыкладнаму плану: Як я рыхтаваўся да бiтвы? Якi склад i колькасць войска? Хто ўзначальваў войска?

Затым па карце вызначаецца месца бiтвы, удакладняецца дата. Галоўнае на гэтым уроку – добра прадумаць паслядоўнасць пытанняў, каб раскрыць ход бiтвы i даць магчымасць усiм удзельнiкам праявiць сябе.

Пасля заканчэння разгляду бiтвы – вынiк: «Хто перамог у бiтве? Чаму? Якое значэнне бiтвы? Чаму нашчадкi лiчаць Грунвальдскае поле свяшчэнным месцам для кожнага, хто даражыць лёсам радзiмы?».

Затым робіцца агульны вывад: Грунвальдская бiтва будзе заўсёды для нас яркiм прыкладам мужнасцi i баявога братэрства.

Сусветная гiсторыя ўтрымлівае мноства фактаў барацьбы за незалежнасць. Так, вывучаючы тэму «Вайна за незалежнасць i ўтварэнне Злучаных Штатаў Амерыкi» (8-ы клас) вучнi з цiкавасцю даведаюцца пра ўдзел нашага земляка Тадэвуша Касцюшкi на баку рэспублiканцаў у барацьбе супраць англiйскага каланiяльнага панавання. Наступная сустрэча з iм адбудзецца пры вывучэннi гісторыі Беларусі паўстання 1794 года на тэрыторыi Польшчы i Вялiкага княства Лiтоўскага. Паўстанне вялося з мэтай захавання цэласнасцi i незалежнасцi Рэчы Паспалiтай.

Я расказваю вучням пра Касцюшку, каб у iх узнiкла павага да гэтага чалавека, да яго поглядаў, прынцыпаў, iмкнення змагацца за шчасце i незалежнасць народаў усяго свету i пры гэтым лiчыць сябе лiцвiнам, нагадваю вучням, каго ў тыя часы называлi лiцвiнамi.

Хочацца адзначыць такое праблемнае пытанне, што, вывучаючы ўсе перыяды сусветнай i айчыннай гiсторыi, неабходна ставiць перад вучнямi пытанне: выявiць гістарычную ролю дзяржаўных i палiтычных дзеячаў, асветнiкаў, вучоных, дзеячаў культуры.

Асобнае месца ў курсе гiсторыi мае раздзел «Другая сусветная вайна. Вялiкая Айчыннай вайна Савецкага Саюза» (9-ы клас). Стараюся на ўроку закрануць думкi i пачуццi дзяцей, каб яны ўявiлi той час, убачылi гора людзей, а затым адчулi радасць перамогi нашых дзядоў. Хай сэрцы вучняў напоўняцца гонарам за подзвiгi тых людзей, якiя змагалiся за сваю Радзiму.

Праграма па гiсторыi дае магчымасць настаўнiку правесцi тэматычны ўрок «Наш край у гады Вялiкай Айчыннай вайны». На заключным уроку па тэме стараюся вылучыць 5-7 хвiлiн, каб вучнi засталiся адны са сваiмi думкамi i выказалi свае адносiны да вайны, да яе ахвяр.

Па-рознаму цяпер ставяцца да вайны ў Афганiстане. Яе ўдзельнiкi гавораць: «Афган балiць у маёй душы». У падручнiках сусветнай гiсторыi «Увод савецкiх войск у Афганiстан» прызнаецца палiтычнай памылкай. Прыводзiцца колькасць забiтых i памерлых. Патрэбна назваць канкрэтныя iмёны, каб вучнi самi захацелi даведацца, хто ж былi гэтыя хлопцы, для якiх Афганiстан стаў школай мужнасцi. Напрыклад, на тэрыторыi Вілейскага раёна жывуць мацi, да якiх ужо нiколi не вернуцца iх сыны: у Афганiстане назаўсёды засталася iх маладосць, у тым ліку называю імя і Мікалая Каляды з вёскі Іжа. На афганскай зямлi загiнула больш за 750 чалавек з Беларусі. Цi можам мы забыцца пра iх? Адказ гэтаму сустрэча з удзельнікам гэтай вайны Андрэем Вахрушавым «Каб помнiлi». Безумоўна, на ўроку ўзнiкне пытанне: «Чые iнтарэсы абаранялi ў Афганiстане беларускiя хлопцы?» Афганцы абаранялi сваю Айчыну, iх у той вайне загiнула больш за 1 млн. А чаму iх забiвалi беларусы? Са снежня 1979 г. i да 2002 г. там працягвалася грамадзянская вайна. Добра, што з 15 лютага 1989 г. мы ў ёй не ўдзельнiчалi.

Пры вывучэннi тэмы «Ад БССР да Рэспублiкi Беларусь. Набыццё суверэнiтэту» на ўроку правожу гутарку, аснову якой складае змест артыкула 57 Канстытуцыi Рэспублiкi Беларусь: «Абарона Рэспублiкi Беларусь — абавязак i свяшчэнны доўг грамадзянiна Рэспублiкi Беларусь».

Выхаванню пачуцця грамадзянскага доўгу, любовi да людзей будзе служыць на гэтым уроку i такое паведамленне настаўнiка: «Сёння мы даведалiся, якi шлях прайшла наша краiна ад стварэння БССР да Рэспублiкi Беларусь. Хоць Рэспублiка Беларусь яшчэ маладая дзяржава, у яе ёсць героi. Цяпер iмя Уладзiмiра Карвата ведае ўся краiна: 21 лiстапада 1996 г. за мужнасць i гераiзм, праяўленыя iм пры выкананнi вайсковага абавязку, яму першаму ў рэспублiцы прысвоена званне «Герой Беларусi» (пасмяротна).

Гутаркi на тэмы беларускай нацыянальнай культуры садзейнiчаюць фармiраванню ў вучняў грамадзянскiх пачуццяў i перакананняў. Прывяду прыклад пытанняў для такой гутаркi:

Як звязана з пачуццём Радзiмы паняцце «менталiтэт»?

Як уплывае на менталiтэт народа гiстарычны працэс развiцця дзяржавы?

Цi заўважаеце вы ў сябе беларускi менталiтэт?

У чым ён выражаецца?

Цi звязаны з менталiтэтам беларусаў паняццi «грамадзянскасць», «патрыятызм»?

Аднак толькi ўрокамi, якiмi б яны нi былi змястоўнымi, выхаваўчымi, праблему грамадзянска-патрыятычнага выхавання да канца не вырашыць. Неабходна разумнае спалучэнне розных вiдаў дзейнасцi i ў пазаўрочны час. Пiсьменнiк Васiль Быкаў выказаў думку, што дзецi сёння — гэта не менш важна, чым хлеб, сталь, чым абарона Радзiмы, таму што заўтра — гэта наш хлеб, наша сталь i нашы абаронцы.

Прэзiдэнт нашай дзяржавы А.Р.Лукашэнка не раз падкрэсліваў, што выхаванне грамадзянiна, патрыёта — галоўнае прызначэнне школы.

Для паспяховай арганiзацыi сiстэмы грамадзянска-патрыятычнага выхавання самім неабходна прымаць самы актыўны ўдзел у рэалізацыі Рэспублiканскай праграмы патрыятычнага выхавання дзяцей i моладзi, у якой раскрыта iдэалагiчная аснова патрыятызму Рэспублiкі Беларусь i вылучаны задачы i змест патрыятычнага выхавання, прынцыпы iх рэалiзацыi.